Source: https://www.riigiteataja.ee/akt/13252426
Timestamp: 2020-08-08 14:39:58+00:00

Document:
Tervishoiuteenuste korraldamise seaduse, ravikindlustuse seaduse ja teiste seaduste muutmise seadus – Riigi Teataja
Tervishoiuteenuste korraldamise seaduse, ravikindlustuse seaduse ja teiste seaduste muutmise seadus
Vabariigi Presidendi 22. detsembri 2009. a otsusega nr 599
§ 1. Tervishoiuteenuste korraldamise seaduses (RT I 2001, 50, 284; 2009, 49, 331) tehakse järgmised muudatused:
1) paragrahvi 7 täiendatakse lõikega 4 järgmises sõnastuses:
« (4) Pereõde on koos perearstiga töötav õde või ämmaemand, kes osutab tervishoiuteenust perearsti nimistusse kuuluvatele isikutele käesoleva seaduse § 8 lõike 61 alusel sätestatud ulatuses ja korras.»;
2) paragrahvi 8 lõige 6 muudetakse ja sõnastatakse järgmiselt:
« (6) Perearst tagab tema nimistusse kantud inimestele tervishoiuteenuste kättesaadavuse ning järjepidevuse perearsti ja temaga koos töötavate tervishoiutöötajate tööjuhendis ettenähtud ulatuses ja korras.»;
3) paragrahvi 8 täiendatakse lõikega 61 järgmises sõnastuses:
« (61) Perearsti ja temaga koos töötavate tervishoiutöötajate tööjuhendi kehtestab sotsiaalminister määrusega.»;
4) paragrahvi 60 lõige 3 muudetakse ja sõnastatakse järgmiselt:
« (3) Terviseameti selleks volitatud ametnikud teostavad järelevalvet üldarstiabi osutajate, kiirabi osutajate, eriarstiabi osutajate ja iseseisvalt õendusabi osutajate tegevuse üle.»;
5) paragrahvi 60 lõige 3 muudetakse ja sõnastatakse järgmiselt:
« (3) Terviseameti selleks volitatud ametnikud teostavad järelevalvet üldarstiabi osutajate, kiirabi osutajate, eriarstiabi osutajate, iseseisvalt õendusabi osutajate ja iseseisvalt ämmaemandusabi osutajate tegevuse üle.»
§ 2. Ravikindlustuse seaduses (RT I 2002, 62, 377; 2009, 49, 331) tehakse järgmised muudatused:
« (1) Kui kindlustatud isik ei täida arsti või pereõe määratud meditsiiniliselt põhjendatud ravi, kaotab ta õiguse ravikindlustushüvitisele seoses haigusjuhtumiga, mille ennetamiseks või mille vastu oli määratud ravi otseselt suunatud.»;
2) paragrahvi 28 lõike 4 punkt 3 muudetakse ja sõnastatakse järgmiselt:
« 3) nõusoleku andmisest või arsti või pereõe määratud ravi täitmisest keeldumiseks on kindlustatud isikul või tema seaduslikul esindajal mõjuv põhjus;».
§ 3. Reklaamiseaduses (RT I 2008, 15, 108; 2009, 49, 331) tehakse järgmised muudatused:
1) paragrahvi 30 lõike 2 punktid 1 ja 2 muudetakse ning sõnastatakse järgmiselt:
« 1) Ravimiamet käesoleva seaduse 2. peatükis ning §-s 18 sätestatud nõuete järgimise üle ravimi reklaami osas;
2) Terviseamet käesoleva seaduse 2. peatükis sätestatud nõuete järgimise üle meditsiiniseadme reklaami osas ning 2. peatükis ja §-s 22 sätestatud nõuete rikkumise üle tervishoiuteenuse reklaami osas;»;
2) paragrahvi 36 lõike 2 punktid 1 ja 2 muudetakse ning sõnastatakse järgmiselt:
« 1) Ravimiamet käesoleva seaduse 2. peatükis ning §-s 18 sätestatud nõuete rikkumise korral ravimi reklaami osas;
2) Terviseamet käesoleva seaduse 2. peatükis sätestatud nõuete rikkumise korral meditsiiniseadme reklaami osas ning 2. peatükis ja §-s 22 sätestatud nõuete rikkumise korral tervishoiuteenuse reklaami osas;».
§ 4. Tervishoiuameti, Tervisekaitseinspektsiooni ja Kemikaalide Teabekeskuse Terviseametiks ühendamisega seonduv Vabariigi Valitsuse seaduse ja teiste seaduste muutmise seaduse (RT I 2009, 49, 331) § 25 tunnistatakse kehtetuks.
(2) Käesoleva seaduse § 1 punkt 5 jõustub 2010. aasta 1. aprillil.

References: § 1
 § 8

§ 2

§ 3

§ 4
 § 25
 § 1